****

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lp Annely Akermann Teie: 20.02.2024 nr 1-1/15-364/9**

**Riigikogu**

**Rahanduskomisjoni esimees Meie: 14.03.2024 nr 4**

**CC:**

**Evelyn Liivamägi**

**Rahandusministeerium**

**Finants – ja maksupoliitika asekantsler**

**Madis Aben**

**Rahandusministeerium**

**Makromajanduse talitluse analüütik**

**Teema: Mootorsõidukimaksu seaduse 364 SE menetlemine Riigikogu Rahanduskomisjoni istungil 12.03.2024 ja seal tõusetunud teema.**

Täname kaasamast. Allpool täiendame ja selgitame Eesti Liisinguühingute Liidu ettepanekut registreerimismaksu **tagasiarvestuse printsiibist**, mis jäi kõlama komisjoni istungil.

* **REGISTREERIMISTASU**

**ETTEPANEK:** registreerimistasule lisada juurde ***tagasiarvestuse printsiip***, juhul kui sõiduk müüakse riigist välja näiteks enne 84 kuu möödumist Eestis registreerimisest, siis arvestatakse registreerimismaksu kasutamata osa proportsionaalselt tagasi. Päevapõhine tagasiarvestus on vajalik, et säiliks tarbijate, finantseerijate ja automüüjate kindlus kasutatud mootorsõiduki realiseerimiseks konkurentsivõimelise hinnaga ka väljaspool Eestit.

**Põhjendus:**

* Eestis müüdavates uutest sõiduautodest finantseerivad Eesti Liisingühingute Liidu liikmed ligi 70%. Tarbijatel on sõiduki ostmisel vajalik näiteks tavalise keskklassi auto korral maksumusega 40 000 EUR, leida sissemakse 4000 EUR + registreerimistasu 4000 EUR, kokku 8000 EUR ühekordse väljaminekuna.
* Liisingettevõttetel on keeruline registreerimistasu finantseerida, registreerimistasu ei tõsta sõiduki väärtust vastupidi, arvestades seda, et kasutatud auto eksport 5/7 aasta jooksul on võimalik vaid kõrgema hinna pealt, siis on see liisingettevõttele majanduslik risk.
* Majanduslanguse korral on vaja sõidukid müüa riigist välja, et puhastada turgu aga tagasiarvestuse printsiibi puudumine võib tähendada liisingettevõtetele olulist krediidikahju ning tarbijal on keeruline õiglase hinna eest autost loobuda;
* Sõidukite eksportimine riigist välja muutub tagasiarvestuse võimaluse puudumisel majanduslikult kahjumlikus pärssides kasutatud autode müüjate finantstegevust ja pärsib ses osas Eesti konkurentsivõimet;
* Eestis registreeritud kasutatud autode turg on tulevikus piiratud ainult Eestiga kuna puudub nii öelda eksport hind ja teiste riikide tarbijad ei ole valmis maksma Eestis tasutud registreerimistasu „lisakomponenti“;
* Autopark hakkab vananema, tarbijad ei ole valmis loobuma tasutud registreerimistasust, st kliimaeesmärkide saavutamine pigem lükkub kaugemasse tulevikku;

**Kokkuvõte ja näited:** Usume, et Eesti IT riigina on võimeline tegema tagasiarvestust päevapõhiselt või vähemalt kuu põhiselt. ***Registreerimis tasu puhul*** peaks see olema võimalik seitsme aasta jooksul, mis on reeglina uue auto liisingu lepingu periood. ***Aastamaksu puhul*** peaks see olema tehtav proportsionaalselt kasutusest Eestis, kui sõiduk müüakse riigist välja enne makstud maksu lõpptähtaega. Eelnev peaks kehtima ka juhul, kui ***sõiduk muutub kasutuskõlbmatuks*** (vt Ühendkuningriikide näide) .

NÄITED:

* Ühendkuningriigid:tagastamine ka siis, kui sõiduk muutub kasutuskõlbmatuks, (Cancel your vehicle tax and get a refund - GOV.UK (www.gov.uk) )
* Norra: tagastamine 10 aasta jooksul, maksimaalselt 7500 NOK tagastatakse, ([Refund of the one-off registration tax when you export a vehicle - The Norwegian Tax Administration (skatteetaten.no)](https://www.skatteetaten.no/en/person/duties/cars-and-other-vehicles/export/application-for-refund/)
* Belgia , Kanad, USA – erinevates osariikides erinev.

Positiivsele tagasisidele ja eelpoolsega arvestamisele lootes,

Lugupidamisega,

Reet Hääl

Tegevdirektor

/allkirjastatud digitaalselt/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt: +372 50 12 088; [liising@liisingliit.ee](mailto:liising@liisingliit.ee); [www.liisingliit.ee](http://www.liisingliit.ee)